नए साल से लोगों को 10 फीसदी जुर्माने के साथ भरना होगा प्रॉपर्टी टैक्स
अगरआप ने अपना बकाया या मौजूदा प्रॉपर्टी टैक्स नहीं भरा है, तो एक जनवरी से पहले भर दे, वरना नए साल के पहले दिन से आपको 10 फीसदी जुर्माने के साथ अपना टैक्स नगर निगम को जमा करवाना होगा।
जी हां पंजाब सरकार की तरफ से छूट के बिना प्रापर्टी टैक्स भरने की अंतिम डेट यानि 31 दिसंबर आज खत्म होने जा रही है। निगम के आंकड़े के मुताबिक 10 फीसदी जुर्माना शहर के 21 हजार रिहायशी मकानों और 10 हजार कमर्शियल यूनिट को अपने टैक्स के साथ भरना होगा। अगर इसके बावजूद आप टैक्स नहीं भरते है तो निगम आपकी बिल्डिंग या दुकान को सील कर सकता है।
प्राइवेटएजेंसी के जरिए होगा लक्ष्य हासिल: निगमकी टीम रोजाना शहर के विभिन्न इलाकों में जाकर इमारतों को सील कर रही है, इसके बावजूद लक्ष्य हासिल नहीं हो रहा है। निगम ने लक्ष्य हासिल करने के लिए प्राइवेट एजेंसी का सहारा लेने की योजना बनाई है। इस योजना को निगम के जरनल हाउस ने मंजूरी दे दी है, जल्द प्राइवेट एजेंसी आपके घरों में टैक्स वसूलती नजर आएगी।
बढ़ेगाजुर्माना: पंजाबसरकार के नोटिफिकेशन के मुताबिक सरकार ने 31 दिसंबर तक बिना जुर्माने अपना प्रॉपर्टी टैक्स भरने की छूट दी है। इससे पहले निगम ने लोगों को टैक्स पर 10 फीसदी छूट दी थी, जोकि सिर्फ 30 नवंबर तक थी। हालांकि सरकार इससे पहले 10 फीसदी छूट की डेट कई बार आगे बढ़ा चुका था और निगम को दोबारा 10 फीसदी छूट की डेट आगे बढ़ने की उम्सरकार ने डेट आगे नहीं बढ़ाई। सरकार और छूट नहीं देगी और एक जनवरी से टैक्स पर 10 फीसदी जुर्माना वसूल करेगी। 31 मार्च तक टैक्स नहीं भरते तो एक अप्रैल से टैक्स पर 20 फीसदी जुर्माना और 18 फीसदी ब्याज देना होगा।
बठिंडा |प्रॉपर्टी टैक्सनहीं भरने वाले कमर्शियल यूनिटों के बाद नगर निगम बठिंडा ने रिहायशी मकानों पर भी अपना शिकंजा कसना शुरू कर दिया है। बुधवार को निगम कमिश्नर के आदेशों पर सुपरिटेंडेंट प्रगट सिंह और रवि कुमार के नेतृत्व में टैक्स ब्रांच की टीम डिफाल्टर रिहायशी मकानों को सील करने के लिए फील्ड में उतरी। हालांकि पहले दिन निगम टीम स्थानीय पटेल नगर के 11 मकानों को सील करने के लिए निकली थी, परंतु उनमें से 7 मकानों पर निगम टीम को ताल लटका मिला तो बाकी 4 मकानों ने मौके पर ही निगम को अपना टैक्स भर दिया। इसके चलते निगम ने पहले दिन कोई भी रिहायशी मकान सील नहीं किया है। इस दौरान निगम अधिकारियों ने बताया कि अब कमर्शियल यूनिट के अलावा रिहायशी मकानों पर कार्रवाई की मुहिम तेज की जाएगी। वहीं आने वाले दिनों में और रिहायशी मकानों को नोटिस जारी कर सील करने की चेतावनी भी दी जाएगी। बताते चले कि विगत दिनों में निगम कमिश्नर के आदेशों पर निगम की हाउस टैक्स ब्रांच ने शहर के भारत नगर, पटेल नगर और कमला नेहरू कॉलोनी के करीब 40 डिफाल्टर रिहायशी मकानों की सूची तैयार की थी, जिन्होंने अपना पुराना और मौजूदा प्रापर्टी टैक्स नहीं भरा था। निगम ने इन मकानों को म्यूनिसिपल एक्ट के तहत नोटिस जारी कर टैक्स भरने की चेतावनी दी थी, लेकिन नोटिस के बाद मकानों के मालिकों ने अपना टैक्स नहीं भरा। इसके चलते निगम टीम बुधवार को रिहायशी मकानों पर कार्रवाई शुरू की।
लोग समय पर करें भुगतान : कमिश्नर
^प्राॅपर्टी टैक्स शहर के विकास कार्य पर ही खर्च किया जाता है, लोग अपना समय पर टैक्स भरते रहे तो उन्हें किसी भी तरह की कोई परेशानी नहीं होगी। इसके लिए निगम दफ्तर में अलग से विंडो खोली गई है। अनिलगर्ग, कमिश्नर नगर निगम बठिंडा।
10 हजार मकान 6 हजार दुकानों ने भरा है टैक्स
शहरमें 31 हजार 636 मकान और 15 हजार 818 कमर्शियल यूनिट है। निगम ने साल 2015-16 का साढ़े 7 करोड़ रुपये प्रॉपर्टी टैक्स वसूलने का लक्ष्य रखा था। इसके तहत निगम 10 हजार 519 मकानों से करीब 42 लाख और 6023 कमर्शियल यूनिट से साढ़े 4 करोड़ रुपये प्रापर्टी टैक्स वसूल पाया है, यानि 21 हजार 117 मकानों और 9795 कमर्शियल यूनिट से अभी प्रॉपर्टी टैक्स वसूलना बाकी है।
नोटिस भेजने का खर्च भी वसूला जाएगा
प्रॉपर्टीटैक्स के साथ जुर्माना और ब्याज आपको निगम को चुकाना होगा। निगम की तरफ से भेजे जाने वाले नोटिस का खर्च भी निगम आपसे वसूलने की तैयारी कर चुका है। इस प्रस्ताव को निगम ने जरनल हाउस से मंजूरी लेकर लागू करवाने के लिए सरकार के पास भेजा दिया है। सरकार से मंजूरी मिलते ही इस प्रस्ताव को भी लागू कर दिया जाएगा। इसके तहत निगम टैक्स के मुताबिक नोटिस का खर्च वसूलेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva